recursal/SuperWikiNEXT-32B huggingface dataset:
**Alexander English**, nado o 5 de xaneiro de 1954 en Columbia, Carolina do Sur, é un ex xogador profesional de baloncesto estadounidense da década dos oitenta e o actual adestrador asistente dos Toronto Raptors da National Basketball Association (NBA). Foi o máximo anotador da década de 1980 con 19.682 puntos.

Xogaba na posición de aleiro, e destacou sobre todo no aspecto anotador. Toda a súa carreira profesional transcorreu na NBA, salvo o último ano, que o fixo na LEGA italiana. Oito veces All-Star, o seu dorsal 2 foi retirado polos Denver Nuggets, e foi eleixido para formar parte do Basketball Hall of Fame.

Traxectoria
-----------

### Universidade

A súa vida universitaria transcorreu na súa terra natal, na Universidade de Carolina do Sur, onde fixo en catro anos 17,8 puntos e 9,6 rebortes por partido. Foi titular do seu equipo en todos e cada un dos 111 partidos que disputou como colexial, e converteuse no máximo anotador de toda a historia da súa universidade. A súa camiseta co número 22 foi retirada en homenaxe á súa traxectoria.

### Profesional

Foi elixido na sexta posición da segunda rolda (23º total) do Draft da NBA de 1976 polos Milwaukee Bucks, onde apenas dispuxo de minutos de xogo, e non puido demostrar a súa valía. Foi traspasdo aos Indiana Pacers, onde en apenas tempada e media fíxose un nome na liga, e comezou a despuntar, terminando de facelo nos Denver Nuggets, onde ao longo de dez tempadas liderou sempre ao seu equipo en anotación, e conseguiu ser o máximo anotador da NBA na tempada 1982-83. Acabou a súa carreira en Italia, no Depi Napoli, onde xogou 18 partidos, promediando, aos seus 38 anos, 13,9 puntos e 4,8 rebotes por partido. As súas estatísticas tras 15 tempadas na NBA foron de 21,5 puntos e 5,5 rebotes.

#### Equipos

* Milwaukee Bucks (1976-1978)
* Indiana Pacers (1978-1980)
* Denver Nuggets (1980-1990)
* Dallas Mavericks (1990-1991)
* Depi Napoli (LEGA, 1992)

Logros persoais
---------------

* Elixido no segundo mellor quinteto da NBA en tres ocasións.
* Elixido para o All-Star Game en 8 ocasións.
* Máximo anotador da NBA en 1983.
* Máximo anotador da década dos 80, con 19 682 puntos.
* Primeiro xogador da historia en anotar máis de 2 000 puntos en oito tempadas consecutivas.
* A súa camiseta co número 2 foi retirada por Denver como homenaxe.
* Membro do Basketball Hall of Fame dende 1997.

Véxase tamén
------------

### Ligazóns externas

* Perfil histórico en nba.com
* Estatísticas da súa carreira como xogador Arquivado 09 de maio de 2012 en Wayback Machine.
* Perfil de Alex English no Basketball Hall of Fame

|  |  |
| --- | --- |
| Control de autoridades | 
* Wd: Q739699
* WorldCat
* VIAF: 35926371
* EBID: ID
* FAST: 186356
* IMDb: nm0257580
* ISNI: 0000 0000 2479 706X
* LCCN: n86006012
* TMDb: 244152
* BasketballHoF: alex-english
* Basketball-Reference: englial01
* NBA: 76673

 |
**Alex McDade**, nado en 1905 e finado en 1937, foi un poeta e soldado escocés.

Traxectoria
-----------

Nado en Glasgow, McDade uniuse ao Partido Comunista de Gran Bretaña despois de presenciar as dificultades económicas e as inxustizas que sufrían os seus compañeiros de traballo. 

### Na guerra

Marchou a España para loitar coa XV Brigada Internacional na guerra civil española. Foi comisario político do batallón británico e resultou ferido na batalla de Jarama en febreiro de 1937.  Morreu o primeiro día da batalla de Brunete en Villanueva de la Cañada (hoxe na Comunidade de Madrid), o 6 de xullo de 1937. 

### Poesía

Escribiu o poema *"Valley of Jarama"* , letra da canción *"Jarama Valley"*, tamén chamada *"Vale de Jarama"* con música baseada en *"Red River Valley"* canción folclórica dos EUA. Foi publicada en 1938 en *The Book of the XV International Brigade* polo Comisariado de Guerra.  A canción tivo versións en inglés, castelán, alemán (por Ernst Buch) e ruso, e foi versionada tamén anos máis tarde por Woody Guthrie e Pete Seeger entre outros.

Notas
-----

1. ↑  Jump, p 115
2. ↑  Ryan [1938] (1975), p. 97.
3. ↑  "Jarama Valley - Pete Seeger and the Almanac singers". Consultado o 2022-03-13.

|  |  |
| --- | --- |
| Control de autoridades | 
* Wd: Q4717456
* MusicBrainz: ID

 |
Abracadabra no *Nordisk familjebok*
**Abracadabra** é unha palabra cabalística á que se lle atribúen virtudes máxicas. Úsase no encantamento, a bruxería e a maxia, e está considerada por algúns como a frase máis pronunciada universalmente sen necesidade de ser traducida.

Etimoloxía
----------

Existen dúas hipóteses estreitamente relacionadas acerca da súa orixe:

* Unha posible fonte é o arameo: אברא כדברא *avrah kahdabra*, que significa "*Eu creo como falo*".
* Outra posible fonte é do hebreo: *Aberah KeDabar*: "*irei creando conforme fale*".

Nun dos seus textos Eduardo Galeano tradúcea do hebreo antigo como *Envía o teu lume ata o final*.

A mención máis antiga data do século II, contida no poema *De Medicina Praecepta* de Serenus Sammonicus, onde prescribía que o doente tiña que levar un amuleto contendo a palabra escrita na forma dun cono invertido:

Uniendo estas letras os gnósticos crían poder curar enfermidades. As letras escribíanse deste modo nun pergameo virxe con forma da letra grega delta:

A B R A C A D A B R A  

A B R A C A D A B R  

A B R A C A D A B  

A B R A C A D A  

A B R A C A D  

A B R A C A  

A B R A C  

A B R A  

A B R  

A B  

A

Despois dobrábase o pergameo e colgábase cunha corda de liño ó enfermo.

A letra A representa a unidade do primeiro principio, o axente intelectual e o activo.

O A unida ó B representa a fecundación do binario pola unidade.

O R é o signo do ternario, que representa a fusión resultante da unión dos 2 principios.

O número 11, o total das letras de *abracadabra*, agrega a unidade do iniciado ó denario de Pitágoras.

O número 66 é o total de letras do triángulo.

O número 12 cabalisticamente é o cadrado do ternario e a cadratura mística do círculo.

Véxase tamén
------------

* Abraxas
Libro sobre historias tradicionais de Anansi de Xamaica en formato DjVu.
**Anansi** é unha figura mitolóxica, caracterizada como unha especie de moinante e ao mesmo tempo un heroe cultura con forma de araña pero que pode aparecerse como humano, presente na cultura do pobo akan, que tamén lle dá o nome de **Kwaku Anansi** (*Pai araña*), orixinada na mitoloxía ashanti, e que polo tráfico de escravos cara a América chegou aos Estados Unidos, as Antillas, Nicaragua, Costa Rica, Colombia e Suriname, terras onde está presente nas lendas populares do pobos de orixe africana. A súa figura deu lugar na literatura oral akan aos anansasem, contos populares lúdicos baseados nesa figura mitolóxica. Caracterízase pola súa inxenuidade e enxeño pero tamén está considerado o creador do sol, a lúa, as estrelas así como responsable do día e da noite.

Orman Olga escritora en papiamento e neerlandés, coñecida polos seus contos sobre Kompa Nanzi, como se denomina a Anansi en Aruba.

Notas
-----

1. ↑  Patricia Ann Lynch e Jeremy Roberts *African Mythology, A to Z*: Infobase Publishing ( 2010), p. 8.

|  |  |
| --- | --- |
| Control de autoridades | 
* Wd: Q485953
* WorldCat
* VIAF: 50147965877384082607
* CERL: cnp00553639
* EBID: ID
* GND: 119351323
* LCCN: no2020051105

 |
**Alexandru Lucian Olah**, máis coñecido como **Alex Olah**, nado o 15 de outubro de 1993 en Timișoara, Condado de Timiș, é un xogador profesional de baloncesto internacional romanés. Formado na universidade de Northwestern, cunha altura de 2,13 m xoga na posición de pivote. Actualmente xoga para o Leite Río Breogán.

Traxectoria
-----------

Nado en Timișoara, no Condado de Timiș, Olah formouse na Universidade Northwestern, onde competiu cos Wildcats da Conferencia Big Ten da NCAA. En catro temporadas no baloncesto universtario estadounidense fixo unha media de 9,5 puntos, 5,1 rebotes, 1,4 asistencias e 1,5 tapones por xogo. Após non ser elixido no Draft da NBA de 2016, xogou as Ligas de Verán da NBA cos New Orleans Pelicans, onde fixo unha media de 6,5 puntos e 2,5 rebotes nos catro xogos que disputou. No mes de xullo asinou o seu primeiro contrato profesional cos Belfius Mons-Hainaut da Pro Basketball League, a máxima categoría do baloncesto belga. Na súa única temporada no equipo fixo unha media de 10,7 puntos e 5,3 rebotes por encontro. En xullo de 2017 regresou ao seu país para asinar polo U-BT Cluj-Napoca, mais tan só xogou cinco encontros, onde fixo 5,5 puntos e 6,0 rebotes por xogo.​ En febreiro de 2018, fichou polo ZZ Leiden da Dutch Basketball League até final de temporada. Alí disputou 29 partidos onde fixo unha media de 7,4 puntos e 4,2 rebotes. Na temporada 2018−19 regresa a Bélxica onde xoga para o Kangoeroes Mechelen, onde fai unha media de 12,1 puntos e 6,8 rebotes en 38 xogos, cun acerto do 57,5% en tiros de campo e un 87,2% en tiros libres. O 28 de agosto de 2019 anúnciase a súa incorporación ao Club Baloncesto Breogán, onde chega para suplir a Aleksandar Marcius tras non superar o recoñecemento médico do club lucense.

### Clubs

* Northwestern Wildcats (NCAA, 2012−2016)
* Bélxica Belfius Mons-Hainaut (PBL, 2016–2017)
* Romanía  U Cluj-Napoca (Liga Națională, 2017)
* Países Baixos Zorg en Zekerheid Leiden (DBL, 2018)
* Bélxica Kangoeroes Mechelen (PBL, 2018–2019)
* Galicia CB Breogán (LEB, 2019− )

Notas
-----

1. ↑  "Alexandru Olah Stats". *sports-reference.com*. Arquivado dende o orixinal o 03 de xaneiro de 2020. Consultado o 28 de agosto de 2019.
2. ↑  "O Leite Río Breogán incorpora ao center Alex Olah". *C.B. Breogán*. 28 de agosto de 2019.

Véxase tamén
------------

### Ligazóns externas

* Perfil en fiba.basketball *(en inglés)*

|  |  |
| --- | --- |
| Control de autoridades | 
* Wd: Q41793675
* FIBA: 77836

 |
O **alfabeto sidético** consta de 25 letras, das cales só unhas poucas son claramente de orixe grega. Presuponse que transmite o idioma sidético, aínda que o alfabeto está basicamente sen descifrar.

Relación con outros sistemas de escritura
-----------------------------------------

As letras sidéticas teñen características arcaicas. Presumiblemente, os seus análogos gráficos de varias letras trázanse só á escritura semítica norte e sur (como o silabario de Biblos ou a ugarítica). Esta característica relaciona o alfabeto sidético co alfabeto cario. Hai certa simplificación das formas das letras na escritura sidética en comparación, por exemplo, co grego. Como resultado, os contornos dalgúns grafemas volvéronse tan similares que os escribas comezaron a usar trazos auxiliares para distinguilos. Como resultado, moitas letras sidéticas acabaron por afastarse do seu prototipo.

Notas
-----

1. ↑  Andrey Korolev (1990). "Los alfabetos asiáticos" (en ruso): 281–282.
2. ↑  "Sidético y otros alfabetos singulares de Asia Menor" (en ruso). Arquivado dende o orixinal o 30 de maio de 2015. Consultado o 2012-12-21.

Véxase tamén
------------

### Ligazóns externas

* Alfabeto sidético, Promotora Española de Lingüística
* Friedrich JohannesArquivado 01 de marzo de 2012 en Wayback Machine.. Decodificando escrituras e idiomas esquecidosArquivado 01 de marzo de 2012 en Wayback Machine. (*(en ruso)*)
**Alberto Ruz Lhuillier**, nado o 27 de xaneiro de 1906 en París, Francia  e finado o 25 de agosto de 1979,  en Montreal, Canadá, foi un arqueólogo francés nacionalizado mexicano. Salienta polas súas exploracións nas cidades maias de Mesoamérica, e especialmente por descubrir a tumba de Pakal o Grande no Templo das Inscricións en Palenque, México.

Traxectoria
-----------

Lápida de Pakal.
Ruz viviu en Francia e en Cuba antes de chegar a México, con trinta anos, estudando na Escola Comercial de París e na Universidade da Habana. En 1936, adoptou a cidadanía mexicana, e graduouse como arqueólogo en 1942, na Escola Nacional de Antropoloxía e Historia. Continuou estudando posgrao na UNAM, e recibiu os títulos de Mestre e Doutor en 1945 e 1965, respectivamente.

A partir de 1940, dedicouse á investigación arqueolóxica no Instituto Nacional de Antropoloxía e Historia (INAH), onde foi xefe da Zona Maia entre 1949 e 1958, e Director de exploracións arqueolóxicas en Campeche, Iucatán e Palenque. Na UNAM, foi profesor da Facultade de Filosofía e Letras, e Director do Centro de Estudos Maias. Foi membro de varias institucións académicas, entre outras da *Sociedade Mexicana de Antropoloxía*, da *Société des Américanistes*, da *Société Suisse des Américanistes* e da *Society of American Archaeology*.

Notas
-----

1. ↑  "Fotobiografía de Alberto Ruz Lhuillier". Arquivado dende o orixinal o 15 de abril de 2011. Consultado o 23 de setembro de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alberto Ruz Lhuillier Modificar a ligazón no Wikidata*** |

### Outros artigos

* Museo Alberto Ruz Lhuillier

|  |  |
| --- | --- |
| Control de autoridades | 
* Wd: Q2528983
* WorldCat
* VIAF: 64105652
* BNE: XX1131050
* BNF: 12475655q
* CiNii: DA04294093
* FAST: 1452533
* GND: 17408336X
* ICCU: MILV155355
* ISNI: 0000 0001 0909 1269
* LCCN: n82056805
* NLA: 35469784
* NTA: 069800073
* Persée: 72043
* PTBNP: 670584
* SUDOC: 033952035

 |
**Alexander Elliot Anderson Salmond** nado en Linlithgow o 31 de decembro de 1954, é un político escocés, xefe dende 2005 do Partido Nacional Escocés. Con anterioridade dirixiu o partido entre 1990 e 2000. Dende maio de 2007 é o primeiro ministro de Escocia.

Vida e carreira
---------------

Salmond naceu en Linlithgow, preto de Edimburgo. Cursou os seus estudos na Universidade de St Andrews, onde se licenciou en economía e historia. Logo duns anos como economista no Banco Real de Escocia, foi electo ao Parlamento do Reino Unido.

En 1990 fíxose xefe do partido Partido Nacional Escocés (SNP), a pesar de que ser considerado como de tendencia esquerdista. Nesa época, o SNP tivo só catro deputados no Parlamento, pero Salmond, por medio da súa intensa combatividade, gañou atención.

Trala vitoria irresistible do Partido Laborista nas eleccións británicas de 1997, Salmond avogou co seu partido pola *devolución*, o traspaso de competencias sobre os asuntos escoceses a un Parlamento Escocés. Foi unha decisión difícil para o á inmediatista do SNP, por temor a que debilitase o argumento prol-independencia. Ao final, só o vinte e cinco por cento dos escoceses votaron contra a *devolución*.

En 2000, de xeito inesperado, dimitiu do seu posto como xefe do SNP. Permaneceu como xefe do grupo parlamentario en Westminster, onde se opuxo virulentamente á invasión de Iraq, acusando ao Primeiro Ministro Tony Blair de mentir.

Logo da dimisión do seu sucesor, John Swinney, Salmond foi reelecto en agosto de 2004 ao seu vello posto con máis do 75% dos votos.

Nas eleccións de 2007 ao Parlamento escocés, o SNP obtivo 47 escanos, superando aos Laboristas por unha marxe dun escano. O 16 de maio, grazas ao apoio dos Verdes, Salmond foi electo primeiro ministro (*first minister*) do Goberno escocés. Catro anos despois, nos comicios de 2011, obtivo un resultado histórico para o seu partido ao conseguir por primeira vez a maioría absoluta con 69 escanos, podendo revalidar o seu cargo sen necesidade de procurar apoios noutras formacións políticas.

Véxase tamén
------------

### Ligazóns externas

* Alex Salmond Arquivado 22 de xuño de 2018 en Wayback Machine. biografía na súa páxina persoal.

* Portal:Escocia

|  |  |
| --- | --- |
| Control de autoridades | 
* Wd: Q10652
* WorldCat
* VIAF: 217086908
* EBID: ID
* GEC: 0259279
* GND: 1011950936
* ISNI: 0000 0004 3245 2060
* Munzinger: 00000026257
* NTA: 380672545
* PACE: 7457
* SUDOC: 15491035X
* Treccani: alex-salmond
* WikiTree: Salmond-56

 |
| Hiti |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2009) | Deshabitado |
| Superficie | 3 km² |
| Superficie lagoa | 15 km² |
| Nº de illas |  |
| Coordenadas | 16°40′S 144°07′O﻿ / ﻿-16.667, -144.117 |
| Maior Altura |  |
| Localización |
|  |
|

**Hiti** é un dos tres atois das illas Raevski, no arquipélago das Tuamotu na Polinesia francesa. Administrativamente depende de Katiu, comuna asociada á comuna de Makemo.

Xeografía
---------

É un atol ovalado de 9 km de longo e 6 km de ancho. A superficie emerxida é de 3,23 km² máis 6,97 km² de arrecifes. A lagoa interior, de 15 km², non ten ningún paso navegable. Datos do Institut de recherche pour lle développement Está situado a 6 km ao sueste de Tuanake. Esta deshabitado.

Historia
--------

Foi chamado Louise ou Ofita polo francés Mauruc, e Clute ou Ohiti polo inglés Wilkes

|  |  |
| --- | --- |
| Control de autoridades | 
* Wd: Q980013
* WorldCat
* VIAF: 170333148
* GEC: 0511345
* GeoNames: 4034403

 |
| María Leste |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2009) | Deshabitado |
| Superficie | 3 km² |
| Superficie lagoa | 7 km² |
| Nº de illas |  |
| Coordenadas | 22°0′S 134°14′O﻿ / ﻿-22.000, -134.233 |
| Maior Altura |  |
| Localización |
|  |
|

**María** é un atol situado no extremo sur das Tuamotu, a 163 km ao noroeste de Mangareva. Tamén se denomina **Maria Leste** para distinguilo dos illotes María, nas illas Austrais. Administrativamente depende da comuna de Gambier.

Xeografía
---------

É un atol pequeno cunha lagoa pechada de 7 km². A superficie terrestre é de 3 km², cheo de cocos e árbores do pan. Está deshabitado e é visitado ocasionalmente polas plantacións de cocos.

Historia
--------

O nome é de orixe polinesio sen ningunha relación coa Virxe María. Foi descuberto en 1832 por Thomas Brill, do *Amphitrite*. En 1837, o capitán Wright, do *Medway*, chamouno Wright Lagoon. Tamén se coñeceu como Moerenhout.

|  |  |
| --- | --- |
| Control de autoridades | 
* Wd: Q1895885
* GEC: 0511362
* GeoNames: 4030599

 |
**Alistair Te Ariki Campbell**, nado o 25 de xuño de 1925 en Rarotonga e finado o 16 de agosto de 2009 , foi un escritor neozelandés, orixinario das Illas Cook.

Traxectoria
-----------

Nado dunha nai maorí, Teu Bosini e dun pai neozelandés Jock Campbell, pasou a súa infancia en Penrhyn, illa de onde era orixinaria a súa familia materna, logo da morte de súa nai en 1932 por tuberculose, e de seu pai ao ano seguinte, enviárono cos seus dous irmáns ao orfanato de Dunedin (Nova Zelandia).

En 1943 comezou a estudar na Universidade de Otago, despois ingresou no "*Wellington Teachers College*", non rematou os seus estudos e comezou a traballar como xardineiro do hospital da Cruz Vermella de Wellington, dedicándose ao tempo a ler e escribir, publicando o seu primeiro poema en 1950, "*Elegy*", na revista literaria "*Mine Eyes Dazzle*". Nese mesmo ano casou coa escritora Fleur Adcock, antes de divorciarse en 1958 para se unir a unha actriz nova, Meg Anderson. En 1961 publicou unha novela infantil, "The Happy Summer". Os seus primeiros escritos reflicten apenas reflicten as súas orixes polinésicas, será a partir da década de 1960, cando comeza a se interesar pola historia dos maorís de Nova Zelandia, en 1963 publicou "*Sanctuary of Spirits*", unha historia dos Ngati Toa, tribo instalada preto de Pukurua Bay; nos anos seguintes compuxo unha serie de poemas sobre o mesmo tema, finalmente publicados en 1972 nunha escolma titulada "*Kapiti*". En 1974, unha das súas pezas "*When the Bough Breaks*" púxose en escena en Wellington. Entre 1976 e 1979 foi presidente do PEN Club de Nova Zelandia.

En 1979 retorna por primeira vez ás Illas Cook, visitando Rarotonga e Penrhyn, inspirándolle unha das súas composicións máis célebres, "*The Dark Lord of Savaiki*" aparecida en 1980 e tamén "*Stone Rain: The Polynesian Strain*" (1992). En 1984 publicou as súas memorias co título de "*Island to Island*".

En 2005, Alistair Te Ariki Campbell recibiu pola súa obra o "Prime *Minister’s Awards for Literary Achievement*"

Obra
----

### Poesía

* "*Kapiti*", Pegasus Press, 1972
* "*The Dark Lord of Savaiki*", Te Kotare Press, 1980
* "*Stone Rain: The Polynesian Strain*", Hazard Press, 1992.
* "*Pocket Collected Poems*", Hazard Press, 1996.
* "*Gallipoli and Other Poems*", 1999
* "*Maori Battalion: A Poetic Sequence*", Wai-te-ata Press, 2001.

### Novelas

* "*The Happy Summer*", 1961
* "*Fantasy With Witches*" 1999

Notas
-----

1. ↑  "Poet Campbell dies". radionz.co.nz. 2009-08-16. Consultado o 2009-08-16.

Véxase tamén
------------

### Ligazóns externas

* "*To Stuart*" poema dedicado a seu irmán Stuart, morto en 1944 durante a Campaña de Italia
* Susan Nola, "*A Journey from despair, Alistair Te Ariki Campbell's the Dark Lord of Savaiki*" en "Ka Mate, Ka Ora, a New Zealand Journal of poetry and Poetics", n°1, 2005.

|  |  |
| --- | --- |
| Control de autoridades | 
* Wd: Q2710978
* WorldCat
* VIAF: 2761240
* BNF: 15084272w
* Discogs: 2264445
* Europeana: ID
* FAST: 1727750
* GND: 123859174
* ISNI: 0000 0001 1459 5891
* LCCN: n86060828
* MusicBrainz: ID
* NTA: 074465740
* SNAC: w65x4n1h
* SUDOC: 139985581

 |
| Kauehi |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2007) | 553 hab. |
| Superficie | 15 km² |
| Superficie lagoa | 320 km² |
| Nº de illas |  |
| Coordenadas | 15°50′S 145°07′O﻿ / ﻿-15.833, -145.117Coordenadas: 15°50′S 145°07′O﻿ / ﻿-15.833, -145.117 |
| Maior Altura |  |
| Localización |
|  |
|

**Kauehi** é un atol das Tuamotu, na Polinesia Francesa. É unha comuna asociada á comuna de Fakarava, que inclúe o atol de Taiaro. Está situado ao oeste do arquipélago, a 40 km ao nordés de Fakarava e a 18 km ao noroeste de Raraka.

Xeografía
---------

O atol é moi baixo, cunha forma case circular de 23 km de longo e 17 km de ancho, e cun paso á lagoa interior. A superficie total é de 28 km². A vila principal é Tearavero, cunha poboación de 699 habitantes no censo de 1996. Os habitantes viven principalmente do cultivo de perlas e copra. Dispón dun aeródromo.

Historia
--------

Kauehi foi descuberto por Fitz-Roy en 1835, aínda que probablemente xa era coñecido polos comerciantes de perlas. Era coñecido co nome de *Vincennes*.

|  |  |
| --- | --- |
| Control de autoridades | 
* Wd: Q1736995
* WorldCat
* VIAF: 173757837
* GEC: 0511351
* GeoNames: 4034346

 |
Para outras páxinas con títulos homónimos véxase: Bunbury.

**Alexander** ("**Alex**") **Bunbury** (nado o 18 de xuño de 1967 en Plaisance, Güiana) é un exfutbolista profesional canadense. Como dianteiro do CS Marítimo portugués, bateu tódolos récords ao marcar 59 goles en 165 partidos durante a súa estadía no club. Ademais, participou na Selección canadense, coa que marcou 17 goles.

Traxectoria
-----------

Alex xogou como futbolista profesional durante 15 anos en Inglaterra, Portugal, o Canadá e os Estados Unidos, criándose orixinalmente en Hamilton, Ontario. Bunbury comezou a súa carreira profesional xogando cos Hamilton Steelers (1987-90), Toronto Blizzard e Montreal Supra da (antiga) Canadian Soccer League. El foi suplente no club inglés do West Ham United, onde xogou tan só seis encontros en tódalas competicións co equipo.

Bunbury foise ao CS Marítimo en 1993 onde se estableceu durante seis tempadas como un dos máis coñecidos goleadores estranxeiros da SuperLiga durante os anos 90, cariñosamente coñecido como Alex polos seareiros do equipo. Bunbury gañou o premio ao Xogador Estranxeiro do Ano en Portugal tras a tempada 1994-1995.

En 1999, Bunbury solicitou ser trasladado para estar próximo á súa casa de Montreal e foi vendido, uníndose á Major League Soccer atopando un oco no Kansas City Wizards, dos Estados Unidos. Unha lesión de nocello forzou á súa retirada tras case dous anos no Kansas City, co que marcou catro goles en 24 partidos. Bunbury foi introducido no Salón da Fama do fútbol canadense en abril de 2006.
arranxo a tradución

Carreira como adestrador
------------------------

Bunbury actualmente adestra ao Bangu FC de Minnesota (Estados Unidos).

Persoal
-------

Desde o seu retiro, Bunbury e os seus tres fillos mudáronse a Prior Lake, Minnesota, onde Bunbury comezou a súa carreira como adestrador. Tivo coa súa muller Kristi unha filla, Kylie, e tres fillos, Logan, Mateo e Teal. Teal xoga ao fútbol no equipo da Universidade de Akron.

Clubs
-----

| Club | País | Ano |
| --- | --- | --- |
| Hamilton Steelers |  Canadá | 1987-1990 |
| Toronto Blizzard |  Canadá | 1990 |
| Supra Montréal |  Canadá | 1991 |
| West Ham United | Inglaterra Inglaterra | 1992-1993 |
| CS Marítimo | Portugal Portugal | 1993-1999 |
| Kansas City Wizards | Estados Unidos de América Estados Unidos | 1999-2000 |

Véxase tamén
------------

### Ligazóns externas

* Ficha de Bunbury en The Wonderful World of West Ham United statistics

|  |  |
| --- | --- |
| Control de autoridades | 
* Wd: Q1400508
* FIFA: 47054
* FootballDatabase: 101730
* ForaDeJogo: 196706180001
* NFT: 13673
* Soccerway: 80386
* Thefinalball: 29983
* Transfermarkt: 176292
* Worldfootball: alex-bunbury

 |
| Manihiki |
| --- |
|  |
|  |
| Datos |
| País | Illas Cook |
| Illa principal | Tokerau |
| Linguas |  |
| Poboación (2001) | 515 hab. |
| Superficie | 5,4 km² |
| Superficie lagoa | 20 km² |
| Nº de illas | 40 |
| Coordenadas | 10°24′S 161°00′O﻿ / ﻿-10.400, -161.000 |
| Maior Altura |  |
| Localización |
|  |
|

**Manihiki**, antes **Humphrey**, é un atol das Illas Cook setentrionais. Está situado a 1.160 km ao norte de Rarotonga. As súas coordenadas son 10º 24' S 161º 0' O.

Xeografía
---------

O atol, de forma triangular, está formado por corenta illas que encerran unha lagoa profunda sen ningún paso navegable. Ademais, ten uns pequenos illotes no centro da lagoa. A superficie total é de 5,4 km².

O atol é famoso polas súas perlas negras, que se cultivan en gran cantidade, producindo grandes beneficios. Ademais, é un punto de atracción para os afeccionados ao mergullo e á pesca en mar a fóra.

O centro administrativo está en Tauhunu, e existe outra vila chamada Tukao. A poboación total era de 515 habitantes no censo do 2001.

Historia
--------

Estímase que os polinesios establecéronse en Manihiki polo menos desde o ano 1500. Foi descuberto polos europeos o 1822 polo capitán estadounidense Patrickson que o denominou *Humphrey Island*. O nome tradicional era Tapuahua.

Os habitantes de Manihiki e Rakahanga vivían tradicionalmente alternando entre un atol e o outro, segundo as reservas alimentarias que tiñan en cada atol. A viaxe de 44 km de distancia entre ambos os atois, realizada con piraguas ás veces resultaba perigoso. O ano 1852 os misioneiros europeos convencéronos de que se dividisen entre os dous atois e puxeron fin a esta alternancia.

|  |  |
| --- | --- |
| Control de autoridades | 
* Wd: Q967796
* WorldCat
* VIAF: 234237716
* EBID: ID
* GeoNames: 4035663
* GND: 4247057-2

 |
**Alfredo Vilar Veiga**, nado en Vigo o 27 de febreiro de 1893 e finado na Coruña o 27 de xullo de 1979, foi un banqueiro e político galego.

Traxectoria
-----------

Estudou o bacharelato no Instituto da Coruña. Durante a guerra civil foi subinspector xeral de servizos da administración do Banco de España. Militou en Izquierda Republicana e estaba afiliado á UGT. Ao rematar a guerra pasou a Francia e despois exiliouse en México coa familia arrivando a Veracruz no buque *Ipanema* o 7 de xullo de 1939. Abríronlle expediente de responsabilidades políticas en xuño de 1941. Retornou a Galicia a finais dos anos sesenta. Finou na Coruña o 27 de xullo de 1979.

Vida persoal
------------

Casou con Rolindes Munch Zapata, irmá de Antonio Munch Zapata, e foi pai de Alfredo, Enrique e José Vilar Munch.

Notas
-----

1. ↑  *La Voz de Galicia*, 31-5-1904, p. 2.
2. ↑  Asilados politicos españoles a bordo del vapor Ipanema
3. ↑  *BOE*, 18-6-1941, p. 2516.
4. ↑  Necrolóxica en *La Voz de Galicia*, 28-7-1979, p. 55.

Véxase tamén
------------

### Ligazóns externas

* Ficha en Secretaría de Gobernación de México
*Vacas na auga*, Museo de Belas Artes, Budapest.
**Aelbert Jacobsz Cuyp**, nado en Dordrecht o 20 de outubro de 1620 e finado na mesma localidade o 15 de novembro de 1691, foi un dos máis importantes pintores paisaxistas neerlandeses do século XVII.

Traxectoria
-----------

Discípulo do seu pai Jacob Gerritsz. Cuyp, Aelbert foi o máis famoso dunha familia de pintores, sendo especialmente coñecido polas vistas de lugares do seu país ao amencer ou ao serán.

Estilo
------

A luz solar é acentuada nas súas pinturas por pequenos detalles punteados de luz dourada. En conxunto, os panoramas atmosféricos da campina, a luminosidade dos talos de herba nunha pradeira, as crinas dun tranquilo cabalo, o corno dunha vaca leiteira inclinada sobre un rego, ou o tope do chapeo dun labrego, están todos envoltos nun baño de luz ocre-amarela. A calidade do pintado nunha obra de Cuyp é dunha mestría sen erros. O rico bernizado refracta os raios da luz como unha xoia a disolve. As paisaxe de Cuyp están baseadas na realidade e na súa propia invención do encantador que unha paisaxe podería ser. 

*O Mosa en Dordrecht* (National Gallery of Art, Washington DC.
Os debuxos de Cuyp revélano como un debuxante superior. Tentaba conseguir unha obra de arte plena cos seus debuxos, de modo que con frecuencia a mesma sección dun esbozo, pode encontrarse en varias pinturas diferentes.

Asinaba as súas obras, mais raramente as databa, de xeito que a cronoloxía da súa carreira non é satisfactoria. Aínda que un elevado número de obras lle foran atribuídas, bastantes puideron ser doutros paisaxistas, tale como **Abraham Calraet** (1642–1722), cuxas iniciais *A.C.* poden confundirse coas de Cuyp. Porén non sempre a súa arte foi aprezada, sendo aínda recentemente cualificada como "blandenguería de caixa de chocolate".

|  |  |
| --- | --- |
|  | Wikimedia Commons ten máis contidos multimedia na categoría:  ***Aelbert Cuyp*** |

|  |  |
| --- | --- |
| Control de autoridades | 
* Wd: Q313194
* WorldCat
* VIAF: 19949742
* AAG: 87
* AGORHA: 130733
* BMT: 24258
* BNE: XX1541604
* BNF: 149526442
* BPN: 46473058
* BRE: 2059036
* Bridgeman: 209
* CERL: cnp00397792
* DeutscheBio: 118670786
* Discogs: 2235090
* EBID: ID
* Europeana: ID
* FAST: 19750
* FNA: ID
* GND: 118670786
* ISNI: 0000 0001 0958 8427
* KulturNav: ID
* LCCN: n50082116
* NKC: xx0217887
* NLA: 35673010
* NTA: 07041887X
* OL: OL1927101A
* Pinakothek: aelbert-cuyp
* PTBNP: 112763
* RKD: 19498
* SNAC: w6vd9pbw
* SUDOC: 066979323
* TePapa: 550
* ULAN: 500121064
* WikiTree: Cuyp-1

 |
**Alicia González Branco**, nada en Vielha e Mijaran o 27 de maio de 1995, é unha ciclista profesional española de ciclocrós e ciclismo en ruta. Comezou destacando no ciclocrós e en categoría xuvenil comezou a destacar tamén no ciclismo en ruta -campioa da Copa de España xuvenil 2013. Isto levouna a fichar polo equipo profesional do Lointek en 2014.

En 2017 proclamouse Campioa de España de ciclocrós en Valencia. Porén, nunca foi seleccionada para o Mundial Ciclocrós, ó non haber proba feminina sub-23 e logo -en 2017, tras gañar o campionato nacional- tras a súa fichaxe polo Movistar Team que reestruturou a súa planificación da tempada.

Tras un bo primeiro ano como profesional con só 19 anos -6ª no Campionato de España en Ruta e 11ª no Campionato Europeo en Ruta- en 2015 logrou obter puntos nunha proba da Copa do Mundo ó ser 16ª no Sparkassen Xiro e ademais foi 3ª no Campionato de España de Ciclismo en Ruta. O resultado na proba da Copa do mundo foi o mellor obtido por unha ciclista española dende que Eneritz Iturriaga fose 9ª no Gran Premio de Plouay 2006.

Notas
-----

1. ↑  "Alicia Gonzalez e Sheyla Gutierrez, referencias do LOINTEK Team no estranxeiro.". Arquivado dende o orixinal o 22 de decembro de 2015. Consultado o 15 de abril de 2019.
2. ↑  Alicia González Branco
3. ↑  Alicia González ficha por Lointek
4. ↑  EFE (7 de xaneiro de 2017). "Alicia González, campeona de España de ciclocross". Consultado o 10 de xaneiro de 2017.
5. ↑  Alicia González
6. ↑  Alicia González, 16ª no Sparkassen Xiro
7. ↑  GONZALEZ BRANCO Alicia-All
8. ↑  GP de Plouay-2006

|  |  |
| --- | --- |
| Control de autoridades | 
* Wd: Q19661974
* CyclingArchives: 98211
* ProCyclingStats: 168737

 |
Para outras páxinas con títulos homónimos véxase: Kayangel.

| Kayangel |
| --- |
|  |
|  |
| Datos |
| País | Palau |
| Illa principal | Kayangel |
| Linguas |  |
| Poboación (2002) | 138 hab. |
| Superficie | 1,39 km² |
| Superficie lagoa | 5,9 km² |
| Nº de illas | 4 |
| Coordenadas | 08°04′N 134°42′L﻿ / ﻿8.067, -134.700 |
| Maior Altura |  |
| Localización |
|  |
|

**Kayangel** é un pequeno atol de Palau, 24 km ao norte de Koror. Ten unha extensión de 2,6 km de longo e 1,3 km de ancho; deste atol forma un dos dezaseis estados do país. A superficie terrestre é duns 1,4 km². Existe unha lagoa no centro e está conformado por tres illas; a illa principal, unha pequena illa cun campamento e un pequeno illote. É habitado por aproximadamente 138 persoas (en 2000).

Ao redor de 25 grandes columnas de coral poden ser identificados nas fotografías aéreas. No lado oeste do atol esta unha pequena apertura a través da cal os barcos poden pasar a través da lagoa.

Kayangel ten catro illas boscosas ao longo da zona oriental e meridional Riffkranzes, das que só a illa no nordés Kayangel (Ngajangel) esta habitada. As outras illas no atol, incluíndo Ngeriungs, Ngerebelas e Orak non están habitadas.

As únicas fontes de enerxía veñen de paneis solares e de xeradores persoais. Existe unha pequena escola e un almacén xeral. O acceso á illa é por lancha rápida e toma dúas horas o traxecto.

O estado consta de tres atois: Kayangel, Ngaruangel e Velasco Reef.

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Un **adiantado** (*adelantado* en castelán) era un funcionario do Reino de Castela que tiña a máxima autoridade xudicial e gobernativa sobre un distrito. O primeiro adiantado nomeouse en 1253 en La Frontera (Andalucía), a partir de 1258 o cargo estendeuse a Galicia, Castela, León e Murcia. En Galicia e outros territorios do norte da península os meiriños maiores que tiñan poderes executivos pero non xudiciais foron substituídos polos adiantados pero seguiuse utilizando tamén o nome de meiriño como sinónimo. No sur da península só se lles denominou adiantados e foron adquirindo máis competencias militares. Nos comezos da Idade Moderna o título convertérase en hereditario e puramente honorífico.

Durante a conquista de América por España o rei concedeu o título de adiantado ós conquistadores que emprendían expedicións con medios privados e que se convertían en representantes da Coroa no territorio que conquistasen.

|  |  |
| --- | --- |
| Control de autoridades | 
* Wd: Q354097
* EBID: ID
* GEC: 0074836

 |
| Manihi |
| --- |
|  |
|  |
| Datos |
| País | Francia |
| Illa principal |  |
| Linguas |  |
| Poboación (2007) | 818 hab. |
| Superficie | 13 km² |
| Superficie lagoa | 160 km² |
| Nº de illas |  |
| Coordenadas | 14°27′S 146°04′O﻿ / ﻿-14.450, -146.067 |
| Maior Altura | 9 m.
  |
| Localización |
|  |
|

**Manihi** é un atol das Tuamotu, na Polinesia Francesa. Está situado ao noroeste do arquipélago, a 500 km de Tahití. É un atol ovalado de 27 km de longo e 8 km de ancho rodeado por moitos illotes e un paso ao interior da lagoa profundo e navegable. Cerca do paso, ao extremo suroeste, atópase a vila principal de Paeua, cun aeródromo. A poboación total é de 818 habitantes (datos do censo de 2007). Na lagoa hai moitas granxas de cultivo de perlas. É un dos primeiros lugares onde se comezou a cultivar as apreciadas perlas negra características das Tuamotu.

Probablemente foi poboado a partir do ano 600 dC. Atópanse dúas plataformas cerimoniais antigas, os *marae* polinesios, construídos con bloques de coral. Os primeiros europeos en chegar foron os neerlandeses Le Maire e Schouten, en 1616. Foi o primeiro lugar do Pacífico onde puideron proverse de auga, e chamárona *Waterlandt* (terra de auga).

Manihi, lagoa e motu.
Casa na vila de Turipaoa.

|  |  |
| --- | --- |
| Control de autoridades | 
* Wd: Q1753453
* GEC: 0511360
* GeoNames: 4034286

 |
**Ælla** (**Ela**, **Aella**), finado en 588, é o primeiro rei de Deira do que se ten algunha información. Un dos seus fillos foi Edwin de Deira e a súa filla Acha foi esposa de Aethelfrith de Bernicia e nai de Oswald de Bernicia.

Traxectoria
-----------

De acordo coa *Crónica Anglosaxoa*, converteuse en rei o mesmo ano que Ceawlin de Wessex (560), tras a morte de Ida de Bernicia, e reinou por 30 anos. Con todo, a *Crónica* marca o ano 588 como aquel en que Ælla morreu, sendo o seu sucesor Aethelric. Posiblemente esta foi a razón pola que Florence de Worcester cambiou a data de ascenso ao trono de Ælla ao ano 559, o cal faría manter a duración do seu reinado en 30 anos.

Os manuscritos de Matthew Parker, e as súas subseguintes copias, preservan a seguinte xenealoxía de Ælla: 

> "Ælla foi fillo de Yffe, o fillo de Uxfrea, o fillo de Wilgisl, o fillo de Westerfalca, o fillo de Sæfugl, o fillo de Sæbaldo, o fillo de Segegeat, o fillo de Swebdæg, o fillo de Sigegar, o fillo de Wædæg, o fillo de Woden".
> 
> 

Nada máis se coñece de Ælla, pero parece ser mencionado na lendaria *saga de Gautrek*, onde foi visitado polo rei Gautrek.

Véxase tamén
------------

### Outros artigos

* Deira.
* Edwin de Northumbria.
* Oswald de Northumbria.
* Swerting.

| * v
* c
* e
Reis de Deira |
| --- |
| século VI | 
* Ælla (559–588)
* Æthelric (589–604)

 |
| século VII | 
* Æthelfrith (604–616)
* Edwin (616–632)
* Osric (633–634)
* Oswald (634–642)
* Oswiu (642–644)
* Oswine (644–651)
* Œthelwald (651–654)
* Oswiu (654–670)
* Alchfrith (656–664 – rei conxunto)
* Ælfwine (670–679)

 |

|  |  |
| --- | --- |
| Control de autoridades | 
* Wd: Q271396
* WorldCat
* VIAF: 13108187
* CERL: cnp00544813
* DeutscheBio: 119009307
* EBID: ID
* GND: 119009307
* ODNB: 199
* PASE: 11507
* WikiTree: Deira-7

 |
**Alicia Lisette Faubel de Correa**, nada en Alacant o 9 de xaneiro de 1997, é unha modelo, actriz e raíña de beleza española, gañadora do concurso Miss Universo España 2022.

Traxectoria
-----------

### Vida e carreira

Faubel naceu o 9 de xaneiro de 1997 en Alacant, Valencia. Anteriormente viviu en Filipinas onde traballou como modelo. Apareceu na portada da edición de agosto de 2015 da revista *GADGETS*, que ten a súa sede en Taguig.

Ela interpretou a Alicia DiSanto en *General Commander*, que se estreou nos Estados Unidos o 28 de maio de 2019. A película de acción protagonizou a Steven Seagal.

### Concursos de beleza

O 10 de setembro de 2022, Faubel representou a Valencia en Miss Universo España 2022 e competiu contra outras 14 candidatas en Los Olivos Beach Resort en Adeje, Tenerife. Ela gañou o título e foi sucedida por Sarah Loinaz. Representará a España en Miss Universo 2022.

Filmografía
-----------

| Ano | Título | Papel |
| --- | --- | --- |
| 2019 | *General Commander* | Alicia DiSanto |
|

Notas
-----

1. ↑  "Miss Universo España 2022 é Alicia Faubel de Valencia". *PAGEANT Circle*. Consultado o 11 de setembro de 2022.
2. ↑  "Steven Seagal stars in trailer for General Commander". *Flickering Myth* (en inglés). 2019-03-19.

Ligazóns externas
-----------------

* 

* Alicia Faubel na IMDb *(en inglés)*.
* 

* Alicia Faubel no Instagram

|  |  |  |
| --- | --- | --- |
| Predecesor:**Sarah Loinaz** | **Miss Universo España**2022 | Sucesor:**-** |


---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
*O soño da esposa do pescador*, que data de 1820.
**A violación do tentáculo**,[] tamén coñecido como **Tentacle rape**, **Tentacle erotica** ou **shokushu goukan**, é un concepto que se atopa nalgunha manga e anime hentai de horror, nos que unha ou varias criaturas con tentáculos, usualmente monstros ficticios, violan mulleres novas (aínda que menos, tamén abusan de homes).

Características
---------------

Moitos dos títulos baixo este xénero consisten en dominación ou humillación combinado frecuentemente co fetiche bondage, dado que os accesorios normalmente restrinxen os movementos da vítima. En ocasións danse xustificacións biolóxicas; as criaturas con tentáculos poden describir a un tipo de parasito que busca depositar os seus ovos dentro da muller para que os críe. Noutros escenarios inverosímiles, a criatura embaraza a vítima.

Véxase tamén
------------

### Ligazóns externas

* Serie de entrevistas con artistas manga. Entrevista con Toshio Maeda. *(en inglés)*
**Alejandro Mon-Landa Landa**, nado en Pontevedra o 16 de febreiro de 1886 e finado na mesma cidade o 7 de novembro de 1957, foi un político conservador galego.

Traxectoria
-----------

Alejandro Mon-Landa na homenaxe na Franqueira 1923.
Fillo de Alejandro Mon Landa. Doutor en Dereito e en Filosofía e Letras. Escribiu *Estudio de los foros en Galicia* (1910). Foi deputado a Cortes polo distrito da Cañiza ininterrompidamente durante sete lexislaturas (1910-1923) e fundou o Partido Agrario Gallego. Presentouse ás eleccións de febreiro de 1936 na lista centrista de Manuel Portela Valladares sen ser elixido.

Foi xerente de Tranvías Eléctricos de Pontevedra, conselleiro da Compañía Eléctrica e presidente da Cámara de Comercio. Foi presidente da Asemblea Provincial da Cruz Vermella e da Sociedade de Socorros Mutuos. Finou en Pontevedra o 7 de novembro de 1957.

Recoñecementos
--------------

Alejandro Mon-Landa no acto de imposición da Gran Cruz de Sabela a Católica 1922.
* Gran Cruz de Isabel a Católica, 1922.

* Cruz do Mérito Naval.

Vida persoal
------------

Casou con Consuelo Munaiz López e foi pai de Clementina, Concepción, Consuelo e Alejandro Mon Munaiz.

Notas
-----

1. ↑  ABC, Madrid, 10 de febreiro de 1936.
2. ↑  *El Pueblo Gallego*, 8-11-1957, p. 8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alejandro Mon Landa Landa Modificar a ligazón no Wikidata*** |

### Ligazóns externas

* Mon (Pontevedra) por Pousada Xosé Docampo

|  |  |
| --- | --- |
| Control de autoridades | 
* Wd: Q20535421
* Arquivo Histórico de Deputados (1810-1977): 74350

 |
|  |  |
| --- | --- |
|  | Este artigo amosa letras xeorxianas. Sen o soporte axeitado, o texto pode mostrar símbolos sen sentido, coma caixas, marcas e outros. |

A lingua xeorxiana historicamente empregou tres denominados **alfabetos xeorxianos**, sendo o *Mxedruli* o alfabeto actualmente usado para escribir o xeorxiano, e outras linguas do Cáucaso.

Alfabetos
---------

### Asomtavruli

| Letras asomtavruli |
| --- |
| Ⴀ | Ⴁ | Ⴂ | Ⴃ | Ⴄ | Ⴅ | Ⴆ | Ⴡ | Ⴇ | Ⴈ | Ⴉ | Ⴊ | Ⴋ | Ⴌ |
| Ⴢ | Ⴍ | Ⴎ | Ⴏ | Ⴐ | Ⴑ | Ⴒ | Ⴣ | ႭჃ, Ⴓ | Ⴔ | Ⴕ | Ⴖ | Ⴗ | Ⴘ |
| Ⴙ | Ⴚ | Ⴛ | Ⴜ | Ⴝ | Ⴞ | Ⴤ | Ⴟ | Ⴠ | Ⴥ |   |

### Nusxuri

| Letras nusxuri |
| --- |
| ⴀ | ⴁ | ⴂ | ⴃ | ⴄ | ⴅ | ⴆ | ⴡ | ⴇ | ⴈ | ⴉ | ⴊ | ⴋ | ⴌ |
| ⴢ | ⴍ | ⴎ | ⴏ | ⴐ | ⴑ | ⴒ | ⴣ | ⴍⴣ, ⴓ | ⴔ | ⴕ | ⴖ | ⴗ | ⴘ |
| ⴙ | ⴚ | ⴛ | ⴜ | ⴝ | ⴞ | ⴤ | ⴟ | ⴠ | ⴥ |  |

### Mxedruli

O alfabeto moderno, chamado *Mxedruli* (მხედრული, "secular" ou "escritura militar"), apareceu no século X. Usouse para fins non relixiosos ata o século XVIII, cando substituíu completamente o alfabeto Xutsuri.

Na súa forma moderna o alfabeto xeorxiano *mxedruli* contén 33 caracteres:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **an**[ɑ] | **ban**[b] | **gan**[g] | **don**[d̪] | **en**[ɛ] | **vin**[v] | **zen**[z] | **than**[t̪ʰ] | **in**[ɪ] | **kan**[k'] | **las**[l] | **man**[m] | **nar**[n] | **on**[ɔ] | **par**[p'] | **zhan**[ʒ] | **rae**[ɾ] | **san**[s] | **tar**[t̪'] |
| ა | ბ | გ | დ | ე | ვ | ზ | თ | ი | კ | ლ | მ | ნ | ო | პ | ჟ | რ | ს | ტ |
| **un**[ʊ] | **phar**[pʰ] | **khar**[kʰ] | **ghan**[ɣ] | **qar**[q'] | **shin**[ʃ] | **chin**[ʧʰ] | **can**[tsʰ] | **jil**[dz] | **cil**[ts'] | **char**[ʧ'] | **xan**[x] | **jhan**[ʤ] | **hae**[h] |  |
| უ | ფ | ქ | ღ | ყ | შ | ჩ | ც | ძ | წ | ჭ | ხ | ჯ | ჰ |  |

Orixinariamente o alfabeto comportaba seis letras suplementarias que despois caeron en desuso e xa non se empregan hoxe. Tamén contén outras dúas letras usadas para transcribir as linguas mingreliana e svanuri, e outras tres letras raras, así como un antigo signo de puntuación tradicional:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |
| --- | --- | --- | --- | --- | --- |
| **he**[e] | **hie**[j] | **we**[wi] | **har**[q] | **hoe**[ow] | **fi**[f] |
| ჱ | ჲ | ჳ | ჴ | ჵ | ჶ |

 |  | 

|  |  |
| --- | --- |
| **yn**[ə] | **elifi**[ʔ] |
| ჷ | ჸ |

 |  | 

|  |  |  |
| --- | --- | --- |
| **gan virado**[ɢ] | **ain**[ʕ] | **pequeno nar**nasalización |
| ჹ | ჺ | ჼ |

 |  | 

|  |
| --- |
| **separador deparágrafos** |
| ჻ |

 |

|  |  |
| --- | --- |
| Control de autoridades | 
* Wd: Q161428
* BRE: 1932458
* EBID: ID
* FAST: 941066

 |
**Alejandro Mosquera Caride**, nado en Santiago de Compostela en 1871 e finado en Tamallancos (Vilamarín) o 1 de xuño de 1925, foi un médico e político galego.

Traxectoria
-----------

Estudou medicina na Universidade de Santiago de Compostela, aínda que nunca chegou a exercer como médico. En 1902 marchou a Arxentina, onde casou con Francisca Ferrando Semino. Retornou cara 1905 e instalouse en Ourense. Foi concelleiro e en 1919 foi alcalde de Ourense durante pouco máis dun ano. Marchou outra vez a Arxentina de onde regresou en 1923 e volveu ser alcalde ese ano. Foi presidente do colexio médico provincial.

|  |  |  |
| --- | --- | --- |
| Predecesor:**César Rodríguez Conde** |  **Alcalde de Ourense** 1919 - 1920 | Sucesor:**Francisco Villanueva Lombardero** |
| Predecesor:**Alfonso Junquera Devesa** |  **Alcalde de Ourense** 1923 | Sucesor:**Narciso Rivas Martínez** |

Notas
-----

1. ↑  *Diario de Pontevedra*, 9-6-1925, p. 2.

Véxase tamén
------------

### Outros artigos

* Alcaldes de Ourense

### Ligazóns externas

* Alejandro Mosquera Caride (Santiago Mosquera)
Albufeira de Valencia
**Albufeira** é unha palabra de orixe árabe (البحيرة, *al-buhayra*, "o pequeno mar"). Trátase da denominación coa que se coñece unha lagoa litoral de auga salgada ou lixeiramente salobre, separada do mar por unha lingua ou cordón de areas pero en comunicación con este por un ou máis puntos.

Formación e características
---------------------------

A súa formación adoita deberse á colmatación dunha antiga baía polas achegas de sedimentos mariños ou fluviais. Alí onde as mareas non son moi acusadas e a area se deposita nunha longa lingua próxima á costa fórmanse albufeiras longas e estreitas, separadas do mar por unha estreita barra de area ou terra paralela á beira. Nelas, e por mor dun fluxo lento e mais polo intercambio de augas co mar, as súas temperaturas son moito máis cálidas. Son, polo xeral, espazos cheos de vida con abundante vexetación acuática así como fauna ictícola que acode a desovar, amais de seren utilizadas decote por moitas aves migratorias para facer escala nas súas viaxes estacionais.

|  |  |
| --- | --- |
| Control de autoridades | 
* Wd: Q3705882
* EBID: ID
* GEC: 0076369
* GND: 4840966-2

 |

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---